Document ID: 32011R1308

IZVEDBENA UREDBA KOMISIJE (EU) št. 1308/2011
z dne 14. decembra 2011
o določitvi dodelitvenega koeficienta, zavrnitvi nadaljnjih zahtevkov in zaključku obdobja za predložitev vlog za razpoložljive količine izvenkvotnega sladkorja za prodajo na trgu Unije po znižani presežni dajatvi v tržnem letu 2011/2012
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
Ob upoštevanju Izvedbene uredbe Komisije (EU) št. 1240/2011 z dne 30. novembra 2011 o posebnih ukrepih glede dajanja izvenkvotnega sladkorja in izoglukoze na trg Unije z znižanimi dajatvami na presežne zaloge v tržnem letu 2011/2012 (2) ter zlasti člena 5 Uredbe,
ob upoštevanju naslednjega:
(1)
Količine, zajete v vlogah za dovoljenja za izvenkvotni sladkor, predloženih od 4. decembra 2011 do 7. decembra 2011 in sporočenih Komisiji, presegajo mejo, določeno v členu 1 Izvedbene uredbe (EU) št. 1240/2011.
(2)
Zato je v skladu s členom 5 Izvedbene uredbe (EU) št. 1240/2011 treba določiti dodelitveni koeficient, ki ga države članice upoštevajo pri vseh sporočenih vlogah za izdajo dovoljenja, zavrniti nesporočene vloge in zaključiti obdobje(-a) za predložitev vlog.
(3)
Da bi lahko delovali pred izdajo dovoljenja, za katerega je bila predložena vloga, bi morala ta uredba začeti veljati dan po objavi v Uradnem listu Evropske unije -
SPREJELA NASLEDNJO UREDBO:
Člen 1
Količine, za katere je bilo zaprošeno v vlogah za dovoljenja za izvenkvotni sladkor, predloženih v skladu z Izvedbeno uredbo (EU) št. 1240/2011 od 4. decembra 2011 do 7. decembra 2011, in sporočenih Komisiji, se pomnožijo z dodelitvenim koeficientom 21,680216 %.
Vloge za dovoljenja, predložene od 8. decembra 2011 do 15. decembra 2011, se zavrnejo.
Obdobje(-a) za predložitev vlog za dovoljenja je/so od 15. decembra 2011 zaključeno(-a).
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. decembra 2011

Labels: 7
3
17
6